Ehdotus NEUVOSTON ASETUS Euroopan yhteisön ja Madagaskarin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta /* COM/2014/0684 final - 2014/0317 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen[1] mukaisesti Euroopan komissio on aloittanut neuvottelut Madagaskarin tasavallan kanssa Euroopan yhteisön ja Madagaskarin tasavallan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi neuvottelijat parafoivat uuden pöytäkirjan luonnoksen 19. kesäkuuta 2014. Uusi pöytäkirja on voimassa neljä vuotta 15 artiklassa vahvistetusta väliaikaisen soveltamisen alkamispäivästä eli allekirjoittamispäivästä ja aikaisintaan 1. päivästä tammikuuta 2015. Sopimuspöytäkirjan tärkein tavoite on tarjota Euroopan unionin aluksille kalastusmahdollisuuksia Madagaskarin tasavallan kalastusalueella noudattaen toimivaltaisen alueellisen kalastuksenhoitojärjestön eli Intian valtameren tonnikalakomission (IOTC) hyväksymiä hoitotoimenpiteitä ja, tarpeen mukaan, käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden tekemän jälkiarvioinnin tuloksiin. Yleisenä tavoitteena on vahvistaa yhteistyötä Euroopan unionin ja Madagaskarin tasavallan välillä tavoitteena luoda kumppanuuspuitteet kestävän kalastuksen politiikan kehittämiselle ja Madagaskarin tasavallan kalastusalueen kalavarojen vastuuntuntoiselle hyödyntämiselle kummankin sopimuspuolen edun mukaisesti. Pöytäkirjassa määrätään eritoten kalastusmahdollisuuksista seuraavissa luokissa: · 40 nuottaa käyttävää tonnikala-alusta; · 32 pintasiima-alusta, joiden vetoisuus on yli 100 GT; · 22 pintasiima-alusta, joiden vetoisuus on enintään 100 GT. Komissio ehdottaa näillä perustein, että neuvosto hyväksyy uuden pöytäkirjan päätöksellä Euroopan parlamentin hyväksynnän saatuaan. 2. KUULEMISTEN JA VAIKUTUSTENARVIOINTIEN TULOKSET Sidosryhmiä kuultiin vuosia 2013–2014 koskevan pöytäkirjan arvioinnin yhteydessä. Myös jäsenvaltioiden asiantuntijoita kuultiin teknisissä kokouksissa. Kuulemisissa katsottiin, että Madagaskarin tasavallan kalastuspöytäkirja on syytä pitää voimassa. 3. EHDOTUKSEN OIKEUDELLINEN SISÄLTÖ Tämä menettely aloitetaan samanaikaisesti niiden menettelyjen kanssa, jotka liittyvät pöytäkirjan väliaikaisesta soveltamisesta annettavaan neuvoston päätökseen ja kalastusmahdollisuuksien jakamista Euroopan unionin jäsenvaltioiden kesken koskevaan neuvoston asetukseen. 4. TALOUSARVIOVAIKUTUKSET Vuosittainen taloudellinen korvaus on 1 566 250 euroa vuodessa pöytäkirjan kahden ensimmäisen soveltamisvuoden aikana ja 1 487 500 euroa vuodessa kahden seuraavan vuoden aikana, ja se perustuu seuraaviin: a) kalastusalueelle pääsyyn liittyvä 15 750 tonnin viitesaalismäärä, josta maksetaan 866 250 euroa vuodessa pöytäkirjan kahden ensimmäisen soveltamisvuoden aikana ja 787 500 euroa vuodessa kahden seuraavan vuoden aikana ja b) 700 000 euron vuotuinen tuki Madagaskarin tasavallan alakohtaisen kalastuspolitiikan kehittämiseen. Tämä tuki on kansallisen kalastuspolitiikan tavoitteiden mukainen ja vastaa erityisesti laittoman kalastuksen torjuntaa koskeviin Madagaskarin tasavallan tarpeisiin. 2014/0317 (NLE) Ehdotus NEUVOSTON ASETUS Euroopan yhteisön ja Madagaskarin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen[2], sekä katsoo seuraavaa: (1) Neuvosto antoi 15 päivänä marraskuuta 2007 asetuksen (EY) N:o 31/2008 Euroopan yhteisön ja Madagaskarin tasavallan välisen kalastuskumppanuussopimuksen tekemisestä[3]. (2) Kalastuskumppanuussopimuksen uusi pöytäkirja, jäljempänä ’uusi pöytäkirja’ parafoitiin 19 päivänä kesäkuuta 2014. Uudessa pöytäkirjassa unionin aluksille myönnetään kalastusmahdollisuuksia Madagaskarin tasavallan lainkäyttövaltaan kuuluvalla kalastusalueella. (3) Neuvosto antoi … päivänä …kuuta … uuden pöytäkirjan allekirjoittamisesta ja väliaikaisesta soveltamisesta päätöksen N:o …/2013/EU[4]. (4) Olisi määriteltävä jäsenvaltioiden kalastusmahdollisuuksien jakoperusteet uuden pöytäkirjan soveltamisajaksi. (5) Jos vaikuttaa siltä, ettei Euroopan unionille uuden pöytäkirjan nojalla myönnettyjä kalastusmahdollisuuksia käytetä täysimääräisesti, komissio ilmoittaa siitä asianomaisille jäsenvaltioille neuvoston päätöksen (EY) N:o 1006/2008[5] 10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Neuvoston olisi vahvistettava kyseinen määräaika. (6) Uuden pöytäkirjan 15 artiklassa määrätään, että unionin alusten kalastustoiminnan jatkamisen varmistamiseksi molempien sopimuspuolten on mahdollista soveltaa pöytäkirjaa väliaikaisesti sen allekirjoituspäivästä ja aikaisintaan 1 päivästä tammikuuta 2015. (7) Tätä asetusta olisi sovellettava uuden pöytäkirjan väliaikaisen soveltamisen alkamispäivästä, ON HYVÄKSYNYT TÄMÄN ASETUKSEN: 1 artikla 1. Euroopan unionin ja Madagaskarin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyssä pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavasti: a) nuottaa käyttävät tonnikala-alukset: Espanja: 18 alusta Ranska: 22 alusta b) pintasiima-alukset, joiden vetoisuus on yli 100 GT: Espanja: 18 alusta Ranska: 9 alusta Portugali: 5 alusta c) pintasiima-alukset, joiden vetoisuus on enintään 100 GT: Ranska: 22 alusta. 2. Unionin pintasiima-aluksille pöytäkirjan liitteessä vahvistettu enimmäismäärä tonnikalojen ja niiden kaltaisten lajien kanssa pyydetyille haikaloille jaetaan jäsenvaltioiden kesken seuraavasti: Espanja: 207 tonnia Ranska: 34 tonnia Portugali: 9 tonnia. 3. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä pöytäkirjan mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan pöytäkirjan allekirjoituspäivästä mutta kuitenkin aikaisintaan 1 päivästä tammikuuta 2015. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Maatalous- ja kalastusneuvoston 14. huhtikuuta 2014 hyväksymä. [2] [3] EUVL L 15, 18.1.2008, s. 1. [4] EUVL C …* [5] Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille (EUVL L 286, 29.10.2008, s. 33).